Suure-Jaani tööstusala vastu on huvi hüppeliselt kasvanud
#000000
Novembris toimus Suure-Jaani tööstusala kruntidele hoonestusõiguse seadmiseks kaks elektroonilist enampakkumist. Mõlemad enampakkumised lõppesid edukalt.
#000001
Pakkumusi oli võimalik teha kogu enampakkumiste kestvuse ajal Osta.ee keskkonnas:Nigula tn 10 – 18.11.2021 – 23.11.2021 kell 16.00*, alghind 1365,60 eurot;Nigula tn 13 – 19.11.2021 – 24.11.2021 kell 16.00*, alghind 1307,10 eurot.*Tegemist oli pikeneva lõpuga enampakkumistega (pikenemise samm 5 minutit). Oksjonitel osalemiseks oli vajalik Osta.ee konto autentimine.
#000002
Arendusspetsialist Erki Heinaste sõnul on huvi suur: „Seekordsed enampakkumised olid kõige põnevamad, kuna esmakordselt toimus mõlemal korralik lahing. Ettevõtted pakkusid üksteist mitmeid kordi üle. On suur rõõm tõdeda, et Suure-Jaani tööstusala vastu on huvi hüppeliselt kasvanud. Nagu ikka eestlastele kombeks – alguses ei saa vedama, pärast ei saa pidama. Kindlasti kuulutame esimesel võimalusel välja juba järgmised enampakkumised.”
#000003
Kokku osales enampakkumistel neli ettevõtet. Kaks neist pakkusid krundile Nigula tn 10 ja teised kaks Nigula tn 13-le. Võitjatena väljusid vastavalt UpHouses OÜ ja Skandar OÜ. Nigula tn 10 lõpphinnaks kujunes 1575 eurot ja Nigula tn 13 lõpphinnaks 1520 eurot.
#000004
Enampakkumiste võitjad on kohustatud hoonestama kinnistu ja ehitise valmis ehitama 5 (viie) aasta jooksul alates hoonestusõiguse kandmisest kinnistusraamatusse. Ehitis loetakse valminuks, kui ehitisel on olemas kasutusluba. Pärast kasutusloa saamist on õigus krunt omandada hetkel kehtiva maa maksustamise hinnaga.
#000005
Kui sul tekib täiendavaid küsimusi või soovid teavitust järgmisest enampakkumisest, võta julgelt ühendust arendusspetsialist Erki Heinaste, tel. 5190 0865 või erki@pohja-sakala.ee.
#000006
Kõik Suure-Jaani tööstusala krundid on hoonestaja leidnud!
#000007
Sel nädalal lõppes Osta.ee keskkonnas neli Suure-Jaani tööstusala kruntidele hoonestusõiguse seadmise elektroonilist enampakkumist. Kõik enampakkumised lõppesid edukalt. Nigula tn 15...
#000008
TarSi Grupp OÜ avas Suure-Jaani tööstuspargis nutipesula. Iseteeninduslik autopesula on avatud 24/7 ja hetkel on seal üks pesukoht.Ettevõte on teada...
#000009
Suure-Jaani tööstusalal käib vilgas ehitustegevus
#000010
Novembris toimus Suure-Jaani tööstusala kruntidele hoonestusõiguse seadmiseks kaks elektroonilist enampakkumist. Mõlemad enampakkumised lõppesid edukalt. Pakkumusi oli võimalik teha kogu enampakkumiste...
#000012